[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 20.4.2009

COM(2009) 176 τελικό

Πρόταση για

ΑΠΟΦΑΣΗ ΤΟΥ ΣΥΜΒΟΥΛΙΟΥ

για την εκδήλωση «Πολιτιστική Πρωτεύουσα της Ευρώπης» το 2013

ΑΙΤΙΟΛΟΓΙΚΗ ΕΚΘΕΣΗ

Η απόφαση αριθ. 1622/2006/EΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, για τη θέσπιση κοινοτικής δράσης όσον αφορά την εκδήλωση «Πολιτιστική πρωτεύουσα της Ευρώπης» για το διάστημα 2007 έως 2019[1], καθορίζει τη διαδικασία για τον ορισμό της πολιτιστικής πρωτεύουσας της Ευρώπης. Σύμφωνα με το άρθρο 2 της εν λόγω απόφασης, από το 2009 και εξής, δύο πόλεις δύο κρατών μελών ορίζονται ως πολιτιστικές πρωτεύουσες της Ευρώπης, εκ περιτροπής, σύμφωνα με τη χρονολογική σειρά του παραρτήματος της απόφασης. Η Γαλλία και η Σλοβακία θα φιλοξενήσουν την εκδήλωση το 2013.

Οι υποψηφιότητες για τις πολιτιστικές πρωτεύουσες της Ευρώπης για το έτος 2013 και μετά διέπονται από την ακόλουθη διαδικασία.

Πρόσκληση υποβολής αιτήσεων δημοσιεύεται από κάθε ενδιαφερόμενο κράτος μέλος το αργότερο έξι έτη πριν από την έναρξη της εν λόγω εκδήλωσης. Κάθε επιτροπή επιλογής που αποτελείται από 13 ανεξάρτητους εμπειρογνώμονες στον πολιτιστικό τομέα συγκαλείται για μια συνεδρίαση προεπιλογής το αργότερο 5 έτη πριν από την εκδήλωση, η οποία αξιολογεί τις αιτήσεις που λαμβάνει, σύμφωνα με τα κριτήρια του άρθρου 4 της απόφασης 1622/2006/ΕΚ, και καταλήγει σε συνοπτικό κατάλογο των προεπιλεγόμενων υποψηφίων πόλεων που θα εξεταστούν περαιτέρω, μετά την ολοκλήρωση της διαδικασίας αίτησής τους.

Κάθε ενδιαφερόμενο κράτος μέλος συγκαλεί την επιτροπή επιλογής για την τελική επιλογή εννέα μήνες μετά τη συνεδρίαση για την προεπιλογή. Η επιτροπή επιλογής αξιολογεί εκτενώς τις προεπιλεγείσες υποψήφιες πόλεις σύμφωνα με τα κριτήρια της παρούσας δράσης και συστήνει μία πόλη του ενδιαφερομένου κράτους μέλους ως Πολιτιστική Πρωτεύουσα της Ευρώπης.

Με βάση αυτές τις συστάσεις, κάθε ενδιαφερόμενο κράτος μέλος προτείνει μία πόλη ως Πολιτιστική Πρωτεύουσα της Ευρώπης και ενημερώνει σχετικά το Ευρωπαϊκό Κοινοβούλιο, το Συμβούλιο, την Επιτροπή και την Επιτροπή των Περιφερειών, το αργότερο τέσσερα έτη πριν από την έναρξη της εκδήλωσης.

Το Ευρωπαϊκό Κοινοβούλιο μπορεί να υποβάλει γνωμοδότηση στην Επιτροπή το αργότερο εντός 3 μηνών από την παραλαβή των υποψηφιοτήτων.

Tο Συμβούλιο, ενεργώντας βάσει σύστασης της Επιτροπής, ορίζει επίσημα τις εν λόγω πόλεις για το έτος για το οποίο έχουν προταθεί.

Μετά την ολοκλήρωση των δύο γύρων του ανταγωνισμού που περιγράφεται παραπάνω, η επιτροπή πρότεινε η Μασσαλία (Γαλλία) και το Košice (Σλοβακία) να φιλοξενήσουν την εκδήλωση το 2013 στις εκθέσεις της του Σεπτεμβρίου και του Οκτωβρίου 2008 αντίστοιχα. Και τα δύο κράτη μέλη κοινοποίησαν αυτές τις υποψηφιότητες στο Ευρωπαϊκό Κοινοβούλιο, στο Συμβούλιο, την Επιτροπή και την Επιτροπή των Περιφερειών πριν από το τέλος του 2008.

Το Ευρωπαϊκό Κοινοβούλιο εξέδωσε ευνοϊκή γνώμη στο Επίτροπο Figel' στις αρχές Μαρτίου 2009.

Επομένως, η Επιτροπή, σύμφωνα με το άρθρο 9.3 της απόφασης αριθ. 1622/2006/ΕΚ, υποβάλλει στο Συμβούλιο την προσαρτημένη σύσταση για τον επίσημο ορισμό των πόλεων Μασσαλίας και Košice, αντίστοιχα, ως πολιτιστικών πρωτευουσών της Ευρώπης το 2013.

Πρόταση για

ΑΠΟΦΑΣΗ ΤΟΥ ΣΥΜΒΟΥΛΙΟΥ

για την εκδήλωση «Πολιτιστική Πρωτεύουσα της Ευρώπης» το 2013

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση αριθ. 1622/2006/ΕΚ του Ευρωπαϊκού Κοινοβουλίου και του Συμβουλίου για τη θέσπιση κοινοτικής δράσης όσον αφορά την εκδήλωση «Πολιτιστική πρωτεύουσα της Ευρώπης» για τα έτη 2007 έως 2019[2],

την έκθεση της επιτροπής επιλογής του Σεπτεμβρίου και του Οκτωβρίου 2008 όσον αφορά τη διαδικασία επιλογής των πολιτιστικών πρωτευουσών της Ευρώπης στη Γαλλία και τη Σλοβακία αντίστοιχα και τη γνώμη που εξέδωσε το Ευρωπαϊκό Κοινοβούλιο,

Eκτιμώντας ότι τα κριτήρια του άρθρου 4 της απόφασης αριθ. 1622/2006/ΕΚ ικανοποιούνται πλήρως,

Έχοντας υπόψη τη σύσταση της Επιτροπής της 2009,

ΑΠΟΦΑΣΙΖΕΙ:

Άρθρο 1

Η Μασσαλία (Γαλλία) και το Košice (Σλοβακία) ορίζονται «Πολιτιστικές πρωτεύουσες της Ευρώπης 2013».

Βρυξέλλες,

Για το Συμβούλιο

Ο πρόεδρος

[1] ΕΕ L 304 της 3.11.2006, σ1

[2] ΕΕ L 304 της 3.11.2006, σ.1.